b'\n_START_ARTICLE_\nAli (elokuva)\n_START_SECTION_\nJuoni\n_START_PARAGRAPH_\nElokuva alkaa, kun nimell\xc3\xa4 Cassius Clay (Will Smith) tunnettu nuori nyrkkeilij\xc3\xa4 voittaa Sonny Listonia (Michael Bentt) vastaan k\xc3\xa4yt\xc3\xa4v\xc3\xa4n nyrkkeilyn raskaansarjan maailmanmestaruusottelun. Ennen ottelua h\xc3\xa4n oli \xc3\xa4rsytt\xc3\xa4nyt Listonia jatkuvasti ja murtanut t\xc3\xa4m\xc3\xa4n itseluottamuksen._NEWLINE_Kun Cassius on voittanut maailmanmestaruuden, kutsuu Nation of Islam -j\xc3\xa4rjest\xc3\xb6n johtaja Elijah Muhammad (Albert Hall) h\xc3\xa4net puheilleen ja antaa h\xc3\xa4nelle kunnianosoituksena uuden nimen \xe2\x80\x93 Muhammad Ali. Samalla Alin yst\xc3\xa4v\xc3\xa4lt\xc3\xa4, Malcolm X:lt\xc3\xa4 (Mario Van Peebles) vied\xc3\xa4\xc3\xa4n toimilupa muslimisaarnaajana. Malcolm uhmaa t\xc3\xa4t\xc3\xa4 k\xc3\xa4sky\xc3\xa4, ja Ali joutuu asettumaan yst\xc3\xa4v\xc3\xa4\xc3\xa4ns\xc3\xa4 vastaan. Pian t\xc3\xa4m\xc3\xa4n j\xc3\xa4lkeen Malcolm ammutaan._NEWLINE_Ali puolustaa titteli\xc3\xa4\xc3\xa4n menestyksekk\xc3\xa4\xc3\xa4sti muutamia kertoja, kunnes h\xc3\xa4net kutsutaan asepalvelukseen Vietnamiin. H\xc3\xa4n kielt\xc3\xa4ytyy astumasta palvelukseen, mink\xc3\xa4 takia h\xc3\xa4net tuomitaan viiden vuoden vankeuteen ja h\xc3\xa4nen nyrkkeilylupansa vied\xc3\xa4\xc3\xa4n. N\xc3\xa4in Ali menett\xc3\xa4\xc3\xa4 maailmanmestarin tittelins\xc3\xa4._NEWLINE_Yht\xc3\xa4kki\xc3\xa4 kaikki Alin yst\xc3\xa4v\xc3\xa4t ja tukijoukot hylk\xc3\xa4\xc3\xa4v\xc3\xa4t h\xc3\xa4net, jopa Nation of Islam -j\xc3\xa4rjest\xc3\xb6, joka kielt\xc3\xa4\xc3\xa4 h\xc3\xa4nt\xc3\xa4 en\xc3\xa4\xc3\xa4 harjoittamasta islamin uskoa. Ali kuitenkin p\xc3\xa4\xc3\xa4tt\xc3\xa4\xc3\xa4 m\xc3\xa4\xc3\xa4r\xc3\xa4tietoisesti palata nyrkkeilyn maailmanmestariksi eik\xc3\xa4 lopeta islamin uskon harjoittamista. Sill\xc3\xa4 aikaa raskaansarjan maailmanmestariksi nousee Joe Frazier (James Toney), jonka Ali ilmoittaa voittavansa miss\xc3\xa4 vain ja milloin vain. H\xc3\xa4n matkustaa Philadelphiaan tapaamaan Frazieria ja ehdottaa t\xc3\xa4lle sopimusta: Frazier ilmoittaa haastavansa Alin titteliotteluun heti, kun Ali on voittanut Jerry Quarryn (Robert Sale) Georgiassa, jonka lait sallivat nyrkkeilyn ilman lupaa. N\xc3\xa4in tapahtuu. Ali voittaa Quarryn, ja yleinen mielipide pakottaa korkeimman oikeuden perumaan Alin ottelukiellon. Nation of Islam ottaa Alin j\xc3\xa4lleen osaksi j\xc3\xa4rjest\xc3\xb6\xc3\xa4\xc3\xa4n, mutta sit\xc3\xa4 ennen Ali sanoo heille suoraan, mit\xc3\xa4 ajattelee t\xc3\xa4st\xc3\xa4._NEWLINE_Ali h\xc3\xa4vi\xc3\xa4\xc3\xa4 Frazierille pistein ottelun, joka on ensimm\xc3\xa4inen tappio h\xc3\xa4nen urallaan, mutta alkaa heti suunnitella uusintaottelua. Ongelmana on kuitenkin, ettei Frazier halua otella h\xc3\xa4nt\xc3\xa4 vastaan en\xc3\xa4\xc3\xa4. Silloin Ali kuulee, ett\xc3\xa4 Frazierin on juuri k\xc3\xa4ydyss\xc3\xa4 ottelussa tyrm\xc3\xa4nnyt George Foreman (Charles Shufford), jota vastaan ottelu j\xc3\xa4rjestyy heti._NEWLINE_Ottelu Foremanin ja Alin v\xc3\xa4lill\xc3\xa4 k\xc3\xa4yd\xc3\xa4\xc3\xa4n Zairessa. Ali voittaa kahdeksannessa er\xc3\xa4ss\xc3\xa4 tyrm\xc3\xa4yksell\xc3\xa4 ja nousee takaisin maailmanmestariksi afrikkalaisyleis\xc3\xb6n juhliessa.'